
25-TA-2976: Likumprojekts (Grozījumi)
Grozījumi Sabiedriskā labuma organizāciju likumā

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Administratīvo slogu veido informācijas sniegšanas pienākumi – jebkura normatīvā prasība sniegt, iesniegt, sagatavot, uzglabāt vai aktualizēt informāciju citai personai vai iestādei (piemēram, iesniegumu, pārskatu, deklarāciju, lūgumu, paziņojumu un pieteikumu iesniegšana, datu ievade vai aktualizēšana informācijas sistēmās, dokumentu glabāšana un uzrādīšana, utml.). Lūdzam izvērtēt TA projektu un par normām, kuras satur informācijas sniegšanas pienākumus veikt atbilstošus aprēķinus anotācijas 2.3. sadaļā
 
Piedāvātā redakcija
-
	Dace Jansone (VK)

	2.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums
Anotācijā ir norādīts, ka "Šobrīd vidēji gadā tiek saņemti 120 NVO iesniegumi par SLO statusa piešķiršanu," bet aprēķins ir veikts par vienu gadījumu. Lūdzam atbilstoši precizēt aprēķinu vai arī 2.1. sadaļu papildināt ar skaidrojumu kāpēc dati par līdzšinējo iesniegumu dinamiku nav attiecināmi uz nākotni. Vienlaikus lūdzam precizēt skaidrojuma redakciju, pašreiz var pārprast, ka aprēķins attiecas uz izmaksu samazinājumu VID.
Piedāvātā redakcija
-
	Dace Jansone (VK)

	3.
	Anotācija (ex-ante)
6.3. Sabiedrības līdzdalības rezultāti
	Iebildums
Atbilstoši vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā noteiktajam, lūdzam likumprojekta anotācijas 6.3.apakšpunktā aprakstošā veidā sniegt informāciju par publiskās apspriešanas norisi, rezultātiem, dalībnieku izteiktajiem viedokļiem un ministrijas nostāju par tiem. Minētā informācija ir būtiska, lai ikviens interesents bez papildu dokumentu (to skaitā, publicētā apkopojuma) atvēršanas gūtu priekšstatu par sabiedrības līdzdalības rezultātiem. 
Piedāvātā redakcija
-
	Zane Legzdiņa-Joja (VK)

	4.
	Anotācija (ex-ante)
6.1. Projekta izstrādē iesaistītās institūcijas
	Priekšlikums
Lūdzam papildināt likumprojekta anotācijas 6.1.apakšpunktu, norādot konkrētas biedrības, kuras piedalījās publiskajā apspriešanā. 
Piedāvātā redakcija
-
	Zane Legzdiņa-Joja (VK)



